पहलवान सुशील कुमार परिणय सूत्र में बंधे  
बीजिंग ओलिंपिक के कांस्य पदक विजेता और विश्व चैंपियन पहलवान सुशील कुमार अपने कोच सतपाल की पुत्री सवि के साथ परिणय सूत्र में बंध गए।
बीजिंग ओलिंपिक के कांस्य पदक विजेता और विश्व चैंपियन पहलवान सुशील कुमार अपने कोच सतपाल की पुत्री सवि के साथ परिणय सूत्र में बंध गए।  बाहरी दिल्ली के एक फार्म हाउस में संपन्न हुए विवाह समारोह में सुशील ने सवि के साथ जन्म-जन्म तक साथ निभाने की कसमें खाईं। समारोह में दिल्ली की मुख्यमंत्री शीला दीक्षित और वरिष्ठ भाजपा नेता लालकृष्ण आडवाणी सहित खेलों विशेषकर कुश्ती से जुड़ी कई हस्तियां शामिल थीं।  सुशील ने 2008 में बीजिंग ओलिंपिक में कांस्य पदक जीता था जबकि पिछले साल वह मास्को में विश्व चैंपियनशिप में स्वर्ण पदक जीतने वाले पहले भारतीय पहलवान बने थे।  सुशील और सवि की पिछले साल आठ नवंबर को सगाई हुई थी।